HP LaserJet Pro M402, M403

Σημειώσεις για την εγκατάσταση του λογισμικού

Edition 1, 10/2015

ΠΕΡΙΕΧΟΜΕΝΑ

  I. ΕΙΣΑΓΩΓΗ
  II. ΟΔΗΓΙΕΣ ΕΓΚΑΤΑΣΤΑΣΗΣ
  III. ΤΕΧΝΙΚΗ ΒΟΗΘΕΙΑ
  IV. ΝΟΜΙΚΕΣ ΔΗΛΩΣΕΙΣ

I. ΕΙΣΑΓΩΓΗ

ΤΟΠΟΘΕΣΙΑ WEB ΥΠΟΣΤΗΡΙΞΗΣ ΕΚΤΥΠΩΤΩΝ

Για να βρείτε την πιο πρόσφατη λίστα με τα υποστηριζόμενα λειτουργικά συστήματα και να κάνετε λήψη λογισμικού, μεταβείτε στη διεύθυνση www.hp.com/support/ljM402 ή www.hp.com/support/ljM403.

Διατίθενται οι παρακάτω πόροι υποστήριξης:

• | Τρέχουσα λίστα υποστηριζόμενων λειτουργικών συστημάτων

• | Συνδέσεις λήψης προγραμμάτων οδήγησης και λογισμικού

• | Τεκμηρίωση εκτυπωτή

• | Ενημερωμένη λίστα γνωστών προβλημάτων

• | Online τεχνική υποστήριξη

ΣΚΟΠΟΣ ΑΥΤΟΥ ΤΟΥ ΕΓΓΡΑΦΟΥ

Αυτό το αρχείο παρέχει συγκεκριμένες πληροφορίες εγκατάστασης, συμβατότητας και αντιμετώπισης προβλημάτων. Για πρόσθετες πληροφορίες σχετικά με τις δυνατότητες του εκτυπωτή και του προγράμματος οδήγησης, ανατρέξτε στον οδηγό χρήσης του εκτυπωτή και στην online βοήθεια που συνοδεύει κάθε εφαρμογή λογισμικού.

Πληροφορίες για την επιλογή εγκατάστασης από το CD

Το CD που συνοδεύει τον εκτυπωτή περιλαμβάνει λογισμικό για τα ακόλουθα λειτουργικά συστήματα που παρατίθενται στην ενότητα "Υποστηριζόμενα λειτουργικά συστήματα" παρακάτω. Το CD περιλαμβάνει ένα σύνδεσμο για την τοποθεσία web από την οποία μπορείτε να λάβετε το λογισμικό εγκατάστασης. Διαφορετικά, μπορείτε να κατεβάσετε το λογισμικό εγκατάστασης από την τοποθεσία web υποστήριξης εκτυπωτών που αναφέρεται στην αρχή αυτού του εγγράφου.

Πληροφορίες για την επιλογή εγκατάστασης από το Internet

Μεταβείτε στην τοποθεσία web 123.hp.com για να κάνετε λήψη της εφαρμογής HP Easy Start, η οποία εντοπίζει αυτόματα το λειτουργικό σύστημα που χρησιμοποιείτε και παρέχει τις κατάλληλες λύσεις. Στην αρχική σελίδα της τοποθεσίας 123.hp.com, κάντε κλικ στην αναπτυσσόμενη λίστα Select Printer (Επιλογή εκτυπωτή) και επιλέξτε HP LaserJet Printers (Εκτυπωτές HP LaserJet). Κάντε κλικ στο κουμπί Έναρξη και, στη συνέχεια, κάντε κλικ στο κουμπί Λήψη . Τα υποστηριζόμενα λειτουργικά συστήματα αναφέρονται παρακάτω.

ΥΠΟΣΤΗΡΙΖΟΜΕΝΑ ΛΕΙΤΟΥΡΓΙΚΑ ΣΥΣΤΗΜΑΤΑ ΚΑΙ ΣΤΟΙΧΕΙΑ ΠΡΟΣ ΕΓΚΑΤΑΣΤΑΣΗ

Windows® XP 32 bit (Service Pack 2 και νεότερες εκδόσεις) και Windows Vista 32 bit

• | Εγκατάσταση από το Internet – Πρόγραμμα οδήγησης εκτυπωτή PCL.6

• | Εγκατάσταση από το CD – Πρόγραμμα οδήγησης εκτυπωτή PCL.6

Windows 7 32 bit και 64 bit

• | Εγκατάσταση από το Internet – Πλήρης λύση λογισμικού

| • | Πρόγραμμα οδήγησης εκτυπωτή PCL 6 για HP LaserJet Pro MFP M402-M403 (απαιτείται)

| • | Κατάσταση και ειδοποιήσεις εκτυπωτή ΗΡ

| • | Ενημέρωση HP

| • | Εργαλειοθήκη συσκευών ΗΡ

| • | Μελέτη βελτίωσης προϊόντων HP

| • | Εμπειρία συσκευών HP

| • | Επαναδιαμόρφωση συσκευής HP

| • | Κατάργηση εγκατάστασης λογισμικού συσκευής

Σημείωση: Στα Windows 7, μπορείτε να εγκαταστήσετε το βασικό λογισμικό αντί για την πλήρη λύση λογισμικού επιλέγοντας Προσαρμογή επιλογής λογισμικού στην οθόνη Εγκατάσταση λογισμικού.

• | Εγκατάσταση από το CD – Πλήρης λύση λογισμικού

| • | Πρόγραμμα οδήγησης εκτυπωτή PCL 6 για HP LaserJet Pro MFP M402-M403 (απαιτείται)

| • | Κατάσταση και ειδοποιήσεις εκτυπωτή ΗΡ

| • | Ενημέρωση HP

| • | Εργαλειοθήκη συσκευών ΗΡ

| • | Μελέτη βελτίωσης προϊόντων HP

| • | Εμπειρία συσκευών HP

| • | Επαναδιαμόρφωση συσκευής HP

| • | Κατάργηση εγκατάστασης λογισμικού συσκευής

Σημείωση: Στα Windows 7, μπορείτε να εγκαταστήσετε το βασικό λογισμικό αντί για την πλήρη λύση λογισμικού επιλέγοντας Προσαρμογή επιλογής λογισμικού στην οθόνη Εγκατάσταση λογισμικού.

Windows 8 32 bit και 64 bit

• | Εγκατάσταση από το Internet – Πρόγραμμα οδήγησης εκτυπωτή PCL-6, Εμπειρία συσκευών HP (DXP)

• | Εγκατάσταση από το CD – Πρόγραμμα οδήγησης εκτυπωτή PCL-6, Εμπειρία συσκευών HP (DXP)

Windows 8,1 32 bit και 64 bit

• | Εγκατάσταση από το Internet – Πρόγραμμα οδήγησης εκτυπωτή PCL-6

• | Εγκατάσταση από το CD – Πρόγραμμα οδήγησης εκτυπωτή PCL-6

Windows 10 32 bit και 64 bit

• | Εγκατάσταση από το Internet – Πρόγραμμα οδήγησης εκτυπωτή PCL-6

• | Εγκατάσταση από το CD – Πρόγραμμα οδήγησης εκτυπωτή PCL-6

Windows Server 2003 32 bit (Service Pack 1 και νεότερες εκδόσεις)

• | Εγκατάσταση από το Internet – Πρόγραμμα οδήγησης εκτυπωτή PCL.6

• | Εγκατάσταση από το CD – Πρόγραμμα οδήγησης εκτυπωτή PCL.6

Windows Server 2003 R2 32 bit

• | Εγκατάσταση από το Internet – Πρόγραμμα οδήγησης εκτυπωτή PCL.6

• | Εγκατάσταση από το CD – Πρόγραμμα οδήγησης εκτυπωτή PCL.6

Windows Server 2008 32 bit και 64 bit (Service Pack 1 και νεότερες εκδόσεις)

• | Εγκατάσταση από το Internet – Πρόγραμμα οδήγησης εκτυπωτή PCL.6

• | Εγκατάσταση από το CD – Πρόγραμμα οδήγησης εκτυπωτή PCL 6

Windows Server 2008 R2 64 bit (Service Pack 1 και νεότερες εκδόσεις)

• | Εγκατάσταση από το Internet – Πρόγραμμα οδήγησης εκτυπωτή PCL 6

• | Εγκατάσταση από το CD – Πρόγραμμα οδήγησης εκτυπωτή PCL 6

Windows Server 2012, 64 bit

Το πρόγραμμα εγκατάστασης λογισμικού δεν υποστηρίζει την έκδοση Windows Server 2012, αλλά τα προγράμματα οδήγησης εκτυπωτή HP PCL 6 και HP PCL-6 την υποστηρίζουν.

Windows Server 2012 R2, 64 bit

Το πρόγραμμα εγκατάστασης λογισμικού δεν υποστηρίζει την έκδοση Windows Server 2012, αλλά τα προγράμματα οδήγησης εκτυπωτή HP PCL 6 και HP PCL-6 την υποστηρίζουν.

Mac

Για πληροφορίες και προγράμματα οδήγησης εκτυπωτή για Mac, επισκεφθείτε την ακόλουθη τοποθεσία web:
www.hp.com/support/ljM402 ή www.hp.com/support/ljM403

Linux

Για πληροφορίες και προγράμματα οδήγησης εκτυπωτή για Linux, επισκεφθείτε την ακόλουθη τοποθεσία web:
www.hp.com/go/linux

Unix

Για πληροφορίες και προγράμματα οδήγησης εκτυπωτή για UNIX®, επισκεφθείτε την ακόλουθη τοποθεσία web:
www.hp.com/pond/modelscripts/index2.html

ΕΠΙΣΚΟΠΗΣΗ ΤΩΝ ΣΤΟΙΧΕΙΩΝ ΛΟΓΙΣΜΙΚΟΥ

Το πρόγραμμα εγκατάστασης λογισμικού για το συγκεκριμένο εκτυπωτή περιλαμβάνει λογισμικό για τα λειτουργικά συστήματα Windows. Τα συγκεκριμένα στοιχεία που εγκαθίστανται κάθε φορά εξαρτώνται από το λειτουργικό σύστημα και τις επιλογές που θα κάνει ο χρήστης κατά τη διάρκεια της εγκατάστασης. Η παρακάτω λίστα παρουσιάζει μια επισκόπηση των πιο συνηθισμένων στοιχείων. Για περισσότερες πληροφορίες σχετικά με κάποιο συγκεκριμένο πρόγραμμα οδήγησης εκτύπωσης ή στοιχείο λογισμικού, ανατρέξτε στη σχετική ηλεκτρονική βοήθεια.

Σημείωση - Δεν υποστηρίζονται όλα τα στοιχεία λογισμικού σε όλα τα λειτουργικά συστήματα.

Προγράμματα οδήγησης

Το πρόγραμμα οδήγησης είναι ένα στοιχείο λογισμικού που επιτρέπει στις εφαρμογές λογισμικού να έχουν πρόσβαση στις λειτουργίες του εκτυπωτή. Κατά κανόνα, πρέπει να εγκαθιστάτε προγράμματα οδήγησης για κάθε εκτυπωτή. Το CD-ROM λογισμικού που συνοδεύει τον εκτυπωτή περιλαμβάνει τα ακόλουθα προγράμματα οδήγησης για Windows:

• | Πρόγραμμα οδήγησης εκτυπωτή HP PCL 6 για Windows 7

• | Πρόγραμμα οδήγησης εκτυπωτή HP PCL-6 για Windows 8, 8.1 και 10

Πρόσθετα προγράμματα οδήγησης μπορεί να διατίθενται από διανομείς της HP ή από online πηγές. Για πρόσθετες πληροφορίες σχετικά με την απόκτηση προγραμμάτων οδήγησης και άλλου λογισμικού της HP, ανατρέξτε στην ενότητα "Τεχνική βοήθεια" αυτού του εγγράφου ή στον οδηγό χρήσης του εκτυπωτή.

Εφαρμογές λογισμικού

Εργαλειοθήκη συσκευών ΗΡ

Η Εργαλειοθήκη συσκευών ΗΡ παρέχει πληροφορίες κατάστασης για τον εκτυπωτή, όπως τα επίπεδα γραφίτη και χαρτιού. Η Εργαλειοθήκη συσκευών ΗΡ χρησιμοποιείται επίσης για τη διαμόρφωση των ρυθμίσεων του εκτυπωτή.

Κατάσταση και ειδοποιήσεις εκτυπωτή ΗΡ

Το σύστημα εκτύπωσης περιλαμβάνει το στοιχείο λογισμικού "Κατάσταση και ειδοποιήσεις εκτυπωτή ΗΡ" για τους τελικούς χρήστες. Μπορείτε να διαμορφώσετε αυτές τις ειδοποιήσεις έτσι ώστε να εμφανίζονται όταν ο εκτυπωτής δεν μπορεί να εκτυπώσει (π.χ. όταν έχει τελειώσει το χαρτί), όταν πρέπει να παραγγείλετε αναλώσιμα ΗΡ ή όταν υπάρχει κάποια κατάσταση προειδοποίησης (π.χ. ο εκτυπωτής παρουσίασε σφάλμα, αλλά μπορεί να συνεχίσει να λειτουργεί). Οι ειδοποιήσεις εμφανίζονται μόνο όταν επιχειρείτε να εκτυπώσετε.

Μπορείτε, επίσης, να διαμορφώσετε την εφαρμογή "Κατάσταση και ειδοποιήσεις εκτυπωτή ΗΡ" έτσι ώστε να μην εμφανίζονται μηνύματα ειδοποίησης.

Ενημέρωση HP

Εάν έχετε τροποποιήσει τη διαμόρφωση του εκτυπωτή μετά την εγκατάστασή του, το πρόγραμμα οδήγησης μπορεί να ενημερωθεί αυτόματα με τη νέα διαμόρφωση στα περιβάλλοντα που υποστηρίζουν την αμφίδρομη επικοινωνία.

Μελέτη βελτίωσης προϊόντων HP

Μπορείτε να επιλέξετε εάν θέλετε να αποστέλλονται δεδομένα για τη βελτίωση του εκτυπωτή.

Επαναδιαμόρφωση συσκευής HP

Χρησιμοποιήστε αυτό το βοηθητικό πρόγραμμα για να εγκαταστήσετε ή να αλλάξετε μια υπάρχουσα σύνδεση εκτυπωτή.

Κατάργηση εγκατάστασης λογισμικού συσκευής

Το βοηθητικό πρόγραμμα κατάργησης εγκατάστασης λογισμικού συσκευής σάς επιτρέπει να καταργήσετε τα στοιχεία λογισμικού του εκτυπωτή HP από τα Windows. Για οδηγίες ανατρέξτε στην ενότητα "Πρόγραμμα κατάργησης εγκατάστασης".

II. ΟΔΗΓΙΕΣ ΕΓΚΑΤΑΣΤΑΣΗΣ

Το λογισμικό ρύθμισης ή εγκατάστασης που περιλαμβάνεται στο CD εντοπίζει την έκδοση και τη γλώσσα του λειτουργικού συστήματος που χρησιμοποιείτε.

ΕΓΚΑΤΑΣΤΑΣΗ ΣΕ CD

Windows

Σημείωση: Τα προγράμματα οδήγησης "HP PCL 6" και "HP PCL-6" είναι διαμορφωμένα έτσι ώστε να χρησιμοποιούν τη λειτουργία αυτόματης εκτύπωσης διπλής όψης ως προεπιλογή, κατά την εγκατάσταση σε ορισμένες χώρες/περιοχές.

Εγκατάσταση σε Windows με χρήση καλωδίου USB

1. | Τοποθετήστε το CD του εκτυπωτή στον υπολογιστή και ακολουθήστε τις οδηγίες που εμφανίζονται στην οθόνη.

2. | Ακολουθήστε τις οδηγίες στην οθόνη χρησιμοποιώντας τη διαδρομή Απευθείας σύνδεση υπολογιστή με καλώδιο USB. Αποσυνδέστε το καλώδιο μόνο όταν σας ζητηθεί από το λογισμικό σας ή όταν έχει ολοκληρωθεί η εγκατάσταση.

Σημείωση: Εάν το πρόγραμμα εγκατάστασης δεν εκκινηθεί αυτόματα, ενδέχεται να έχει απενεργοποιηθεί η λειτουργία αυτόματης εκτέλεσης στον υπολογιστή. Σε αυτήν την περίπτωση, κάντε κλικ στο κουμπί Έναρξη των Windows και επιλέξτε Υπολογιστής (ή Ο υπολογιστής μου) και, στη συνέχεια, κάντε διπλό κλικ στον εκτυπωτή HP. Ακολουθήστε τις οδηγίες που εμφανίζονται στην οθόνη.

Σημείωση: Σε περίπτωση αποτυχίας του προγράμματος εγκατάστασης, αποσυνδέστε το καλώδιο USB, απενεργοποιήστε και ενεργοποιήστε ξανά τον εκτυπωτή και, στη συνέχεια, τοποθετήστε το CD του εκτυπωτή στον υπολογιστή. Ακολουθήστε τις οδηγίες που εμφανίζονται στην οθόνη. Συνδέστε το καλώδιο μόνο όταν σας ζητηθεί από το λογισμικό.

Εγκατάσταση στα Windows για εκτυπωτές συνδεδεμένους σε δίκτυο (ενσύρματο ή ασύρματο)

Τοποθετήστε το CD στον υπολογιστή και ακολουθήστε τις οδηγίες που εμφανίζονται στην οθόνη.

Σημείωση: Εάν χρησιμοποιείτε ενσύρματο δίκτυο, συνδέστε το καλώδιο δικτύου πριν τοποθετήσετε το CD.

Mac

Σημείωση: Το πρόγραμμα οδήγησης "Mac OS X" είναι διαμορφωμένο έτσι ώστε να χρησιμοποιεί τη λειτουργία αυτόματης εκτύπωσης διπλής όψης ως προεπιλογή, κατά την εγκατάσταση σε ορισμένες χώρες/περιοχές.

Εγκατάσταση σε OS X

1. | Μεταβείτε στη διεύθυνση 123.hp.com.

2. | Επιλέξτε LaserJet.

3. | Επιλέξτε Έναρξη και, στη συνέχεια, κάντε κλικ στο κουμπί Λήψη για να κάνετε λήψη του βοηθητικού προγράμματος HP Easy Start.

4. | Ανοίξτε το βοηθητικό πρόγραμμα HP Easy Start και ακολουθήστε τις οδηγίες που εμφανίζονται στην οθόνη. Ο εκτυπωτής υποστηρίζει τις εκδόσεις OS X 10.8 Mountain Lion, OS X 10.9 Mavericks και OS X 10.10 Yosemite.

Σημείωση: Οι χρήστες OS X μπορούν επίσης να χρησιμοποιήσουν το πρόγραμμα οδήγησης εκτύπωσης AirPrint ή Apple Software Update (ASU) που διατίθεται από την Apple. Για περισσότερες πληροφορίες σχετικά με τα προγράμματα οδήγησης εκτύπωσης για OS X, επισκεφθείτε τη διεύθυνση www.apple.com.

ΕΓΚΑΤΑΣΤΑΣΗ ΣΕ INTERNET

1. | Μεταβείτε στη διεύθυνση 123.hp.com.

2. | Επιλέξτε LaserJet.

3. | Επιλέξτε Έναρξη και, στη συνέχεια, κάντε κλικ στο κουμπί Λήψη για να κάνετε λήψη του βοηθητικού προγράμματος HP Easy Start.

4. | Ανοίξτε το βοηθητικό πρόγραμμα HP Easy Start και ακολουθήστε τις οδηγίες που εμφανίζονται στην οθόνη.

ΠΡΟΓΡΑΜΜΑ ΚΑΤΑΡΓΗΣΗΣ ΕΓΚΑΤΑΣΤΑΣΗΣ

Το βοηθητικό πρόγραμμα κατάργησης εγκατάστασης του λογισμικού της συσκευής είναι διαθέσιμο, εφόσον έχει εγκατασταθεί το συνιστώμενο λογισμικό. Το πρόγραμμα κατάργησης εγκατάστασης καταργεί τα στοιχεία λογισμικού του εκτυπωτή ΗΡ.

1. | Από το μενού Έναρξη, επιλέξτε Όλα τα προγράμματα και, στη συνέχεια, HP. Εάν έχετε περισσότερους από έναν εκτυπωτές HP, επιλέξτε τον εκτυπωτή που θέλετε και στη συνέχεια επιλέξτε Κατάργηση εγκατάστασης από την ομάδα προγραμμάτων.

2. | Ακολουθήστε τις οδηγίες που εμφανίζονται στην οθόνη για να ολοκληρώσετε την κατάργηση εγκατάστασης του λογισμικού.

III. ΤΕΧΝΙΚΗ ΒΟΗΘΕΙΑ

Για πληροφορίες εξυπηρέτησης πελατών, ανατρέξτε στον οδηγό χρήσης ή στο φυλλάδιο υποστήριξης που συνοδεύει τη συσκευή ή καλέστε τον τοπικό αντιπρόσωπο της HP.

Μπορείτε επίσης να μεταβείτε στην παρακάτω τοποθεσία web όπου θα βρείτε online τεχνική υποστήριξη:
www.hp.com/support/ljM402 ή www.hp.com/support/ljM403

IV. ΝΟΜΙΚΕΣ ΔΗΛΩΣΕΙΣ

ΣΗΜΕΙΩΣΕΙΣ ΠΕΡΙ ΕΜΠΟΡΙΚΩΝ ΣΗΜΑΤΩΝ

Οι ονομασίες Microsoft®, Windows® και Windows® XP είναι σήματα κατατεθέντα της Microsoft Corp στις Η.Π.Α.

Η ονομασία UNIX® είναι σήμα κατατεθέν της Open Group.

ΕΓΓΥΗΣΗ ΚΑΙ ΠΝΕΥΜΑΤΙΚΑ ΔΙΚΑΙΩΜΑΤΑ

Εγγύηση

Για αναλυτικές πληροφορίες σχετικά με την εγγύηση και την υποστήριξη, ανατρέξτε στον Οδηγό εγγύησης και κανονισμών και στον Οδηγό χρήσης του εκτυπωτή.

Πνευματικά δικαιώματα

© 2015 Copyright HP Development Company, L.P.

Απαγορεύεται η αναπαραγωγή, προσαρμογή ή μετάφραση χωρίς προηγούμενη γραπτή άδεια, με εξαίρεση τα όσα επιτρέπονται από τους νόμους περί πνευματικών δικαιωμάτων.

Οι πληροφορίες που περιέχονται στο παρόν μπορεί να αλλάξουν χωρίς προειδοποίηση.

Οι μόνες εγγυήσεις που παρέχονται για τα προϊόντα και τις υπηρεσίες της HP ορίζονται στις ρητές δηλώσεις εγγύησης που συνοδεύουν τα εν λόγω προϊόντα και τις υπηρεσίες. Κανένα στοιχείο στο παρόν δεν πρέπει να εκληφθεί ως πρόσθετη εγγύηση. Η HP δεν φέρει ευθύνη για τεχνικά ή συντακτικά σφάλματα ή παραλείψεις του παρόντος.